2. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 21539/Ι 142 της 7 Μαΐου 1952 Έχοντες υπ’ όψιν την δια του υπ’ αριθ. 19634/1952 υμετέρου εγγράφου υποβληθείσαν ημίν απόφασιν του υμετέρου Ιδρύματος, ληφθείσαν κατά την συνεδρίασιν αυτού της 28 Μαρτίου ε.έ. εγκρίνομεν την παράτασιν της προθεσμίας προς υποβολήν δηλώσεων περί τμηματικής εξοφλήσεως των καθυστερουμένων εισφορών κατά την 21-6-51 προς το Ι.Κ.Α. και το τέως Ταμείον Ανεργίας, περί ων τα άρθρ. 57 παρ. 1 και 27 παρ. 3 εδ. 2 του Α.Ν. 1846/51 μέχρι και της 15-6-52 υπό την προϋπόθεσιν καταβολής μέχρι της 15-6-52 του 1/4 των καθυστερουμένων εισφορών και εξοφλήσεως του υπολοίπου ποσού δια 24 μηνιαίων δόσεων, της πρώτης τούτων ούσης απαιτητής την 15-6-52. Σελ. 136 Της κατά τα ανωτέρω ευχερείας απολαύουν και οι εργοδόται οι υποβάλοντες εις το παρελθόν δήλωσιν εξοφλήσεως δια δόσεων των περί ων ανωτέρω εισφορών δικαιουμένοι όπως εξοφλήσουν το υπολειπόμενον ποσόν εις 24 μηνιαίας δόσεις της πρώτης τούτων ούσης  απαιτητής την 15ην Ιουνίου ε.έ., υπό τον όρον ότι έχουν εξοφλήσει κανονικώς τας καταβλητέας μέχρι 15-6-52 δόσεις ή καταβάλλουν το 1/4 του συνόλου του οφειλομένου κατά την ημέραν ταύτην ποσού μέχρι της 15-6-52. Η μη καταβολή δόσεώς τινος μέχρι τέλους του ημερολογιακού μηνός καθ' ον αύτη κατέστη απαιτητή συνεπάγεται την προσαύξησιν αυτής δια προσθέτου τέλους εκ 50%. Σχετικώς παραγγέλλομεν όπως προβήτε εις την εκτέλεσιν της παρούσης, γνωρίζοντες άμα υμίν, ότι θέλομεν μεριμνήσει δια την νομοθετικήν κύρωσιν αυτής. Ωσαύτως δέον να δηλωθή κατηγορηματικώς και δια των γενησομένων σχετικών ανακοινώσεων δια του Τύπου ότι η ως άνω παράτασις των προθεσμιών καταβολής της καθυστερουμένων εισφορών, είναι η τελευταία αποκλειομένης πάσης νέας τοιαύτης εις το μέλλον. 